CELEX: 62018TN0239
Language: hu
Date: 2018-04-17 00:00:00
Title: T-239/18. sz. ügy: 2018. április 17-én benyújtott kereset – SKS Import Export kontra Bizottság

201806150571955212018/C 231/362392018TC23120180702HU01HUINFO_JUDICIAL20180417292911T-239/18. sz. ügy: 2018. április 17-én benyújtott kereset – SKS Import Export kontra Bizottság
 ---documentbreak--- C2312018HU2910120180417HU00362912912018. április 17-én benyújtott kereset – SKS Import Export kontra Bizottság
   (T-239/18. sz. ügy)2018/C 231/36Az eljárás nyelve: francia
      Felek
   
   
      Felperes: Société Kammama Saber (S.K.S) Import Export (Sousse Jawhara, Tunézia) (képviselő: H. Chelly ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            nyilvánítsa elfogadhatónak és megalapozottnak a kérelmet;
         
      ennek helyt adva:
   
            —
         
         
            részlegesen semmisítse meg a 2017. december 23-i (EU) 2018/212 felhatalmazáson alapuló bizottsági rendeletet, amennyiben az felveszi Tunéziát azon harmadik országok jegyzékébe, amelyek pénzmosás és a terrorizmusfinanszírozás elleni küzdelmet célzó rendszerét stratégiai hiányosságok jellemzik;
         
      
            —
         
         
            a Bizottságot kötelezze valamennyi költség viselésére.
         
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első, a Bizottság hatáskörének hiányára és lényeges eljárási szabályok megsértésé alapított jogalap, amennyiben a Bizottság túllépte hatáskörét a Tunézia és az Európai Unió közötti társulási megállapodás tekintetében, amely szerint a kérdést a társulási tanács elé kellett volna terjesztenie annak érdekében, hogy az utóbbi rendezni tudja a nézeteltérést, vagy másodlagosan lehetővé kellett volna tennie, hogy a felek megtegyék a szükséges intézkedéseket az érdekeik védelme érdekében.
         
      
            2.
         
         
            A második, nyilvánvaló értékelési hibára alapított jogalap, ami egyrészt Tunézia Európai Unió által történő értékelését, másrészt pedig a nemzetközi pénzügyi akció munkacsoport által történő értékelését illeti. E tekintetben a felperes megállapítja, hogy a Bizottság nem hozta meg a megfelelő intézkedéseket a megtámadott felhatalmazáson alapuló rendelet által a tunéziai gazdasági fejlesztési folyamatra gyakorolt kockázat növekedésének kezelése érdekében.
         
      
            3.
         
         
            A harmadik, az Európai Unió Szerződéseinek, különösen az Európai Unió működéséről szóló szerződés 216. cikke (2) bekezdésének, amely szerint a nemzetközi megállapodások kötelezőek az intézményekre, megsértésére alapított jogalap.